Selle nädala uudistes:
Jõugud põletavad kirikuid, üle 100 tapetu,
naisi vägistatakse ja veetakse mööda tänavaid.
Näeme šokeerivat põhjust,
mis tingis need rünnakud kristlaste vastu Indias.
Veel:
Kaks nädalat tagasi oli see paradiis, nüüd aga suur tahma- ja varemeväli.
Kohalikud püüavad taastada oma kodud tuhast.
Ja:
Asbury oli vaid algus.
Kuidas loodab üks ühing tuua ärkamise igasse (üli)kooli ses riigis.
Tere kõigile vaatama selle nädala Kristliku Maailma Uudiseid!
Olen George Thomas.
Vihane võitlus hindude ja kristlaste vahel
möllab Kirde-India tagamaal.
Inimõiguseksperdid süüdistavad riigi valitsust
usuvägivalla õhutamises.
Algul majandushüvedest tingitud vaen
on nüüd tõuganud osariigi kodusõja lävele.
India kirdeosariik Manipur ületab uudiskünnise.
Manipur tähendab kalliskivide maad.
Pealinnast väljaspool kaitsevad relvastatud turvamehed kukide küla.
Nad on vabatahtlikud, kes ootavad meiteide rünnakut.
See osariik, mida kutsutakse hellitavalt India Šveitsiks
kauni ja puutumatu looduse tõttu, näeb täna välja pigem kui sõjatanner.
See Kirde-India osariik öeldakse olevat kodusõjas.
Tuleb teateid süütamistest ja peade maharaiumistest.
Usulistes ja rahvuslikes kokkupõrgetes
hindudest meiteide enamuse ja kristlastest kukide vähemuse vahel
maa ja mõju pärast osariigis
on saanud vähemalt 180 inimest surma ja 500 viga.
300 kirikut on hävitatud.
Kujutlege vaid, kui hävitatakse kasvõi üks, kaks, viis, 10 kirikut -
aga siin on hävitatud 300 kirikut.
Euroopa parlament süüdistab India hindude juhitud BJP valitsust
ja selle peaministrit Narendra Modi’t vägivalla õhutamises
läbi ’poliitiliselt ajendatud,
hindu ülemvõimu taotlevate lõhestavate poliitikate’ edendamise.
Modi’le, kelle partei kontrollib Manipur’i osariigi valitsust,
tehti läinud kuul umbusaldushääletus
vaikimise eest vägivalla õhutamise teemal.
Probleemi juur on selles, et keskvalitsus - BJP partei
eesotsas peaminister Modi’ga - pole reageerinud.
Ta oli sunnitud tegema ühe märkuse, kuid isegi see reetis,
miks vaadati läbi sõrmede vägivallale kristlaste vastu.
Manipur’i pealinnas tegid hindu naised taolisi teesulge,
et kontrollida kristlaste autosid.
Mais vedas hindude jõuk tänavail kaht alasti kristlasest naist,
kellest üks olla ka grupivägistatud.
Mitmest sotsiaalmeedia videost nähtus ka, et jõugud süütasid kirikuid.
Kurjategijad ise postitavad videoid jõukude rünnakutest kirikute vastu,
näitavad kirikute mahapõletamist,
politsei kõrvaleastumist, et jõugud saaksid rünnata kristlikke kirikuid.
Selle tulemusel on kristlased kaotanud igasuguse usalduse
Manipur’i politsei vastu.
See video näitab, et kümned kristlasest naised
põlvitavad ja paluvad pisarsilmil India sõdureil jääda nende külasse
hindude uute rünnakute kartuses.
Sõdimine puhkes mai algul, mil osariigi valitsus
andis hindudele maad, tööd ja muid hüvesid,
mis seni olid reeglina kuulunud kristlastest vähemusele.
Otsus tõi kaasa ägedaima võitluse osariigi kahe suurima hõimu vahel.
Inimõiguste ja usuvabaduse eksperdid süüdistavad Modi valitsust
radikaalse ideoloogia edendamises, et India kuulub ainult hindudele,
ehkki tema ühiskond on pluralistlik ja kirju.
See poliitiline liikumine tahab öelda:
’India on sinu kodumaa, kuid peab olema ka sinu püha maa,’
ja sedasi allutatakse kõik toimuv usule
ja lubatakse suruda välja teised vähemused.
Vägivald Manipur’is on teinud üle 60 000 inimesest sisepagulase,
ja mitte ainult Manipur’is.
New Delhi’s asuva Kristlaste Ühisfoorumi järgi
on toimunud üle 400 intsidendi kristlaste vastu
veel 22s India osariigis selle aasta esimese kuue kuuga.
Oma 1,4 miljardilise elanikkonnaga on India maailma suurim demokraatia,
kuid Modi kriitikute meelest on demokraatia taandumas
alates tema võimuletulekust aastal 2014.
USA välisministeerium kutsus India välja mais
usuvabaduse ahenemise tõttu
ja iseäranis kristlaste ja moslemite kohtlemise tõttu.
Valitsuse meetmed,
sh diskrimineerivate seaduste vastuvõtmine ja jõustamine
nt hidžab’i, usuvahetuse ja lehmatapu keelustamise kohta,
on tekitanud karistussalkades tunde, et nende ähvardused ja vägivald,
eriti moslemite ja kristlaste vastu, jäävad karistamata.
USA Esindajatekoja välisasjade alamkomitee liikmed
paluvad välisministeeriumil kanda ka India probleemsete riikide kilda,
mis seaks New Delhi USA sanktsioonide alla
rahvusvahelise usuvabadusseaduse rikkumise pärast.
Diplomaatia ei tohiks segada seda õige nimega nimetamast.
Kui riik tegeleb ränga usulise tagakiusuga,
tuleb ta nimetada eriti murettekitavaks riigiks.
Palun jätkake palvet kiriku pärast Indias.
Naaberriigis Pakistanis ründas moslemi jõuk mitut ristikirikut.
See toimus idas Punjab’i provintsis Faisalabad’i maakonnas.
Rünnati tervelt kaheksat kirikut.
See toimus reaktsioonina väidetele, et üks kristlasest mees
olevat rüvetanud islami püha raamatu Koraani lehekülgi.
Süüdistusi kuuldes märatsesid vihased moslemid
kristlaste piirkonnas ja ründasid ka kodusid.
Koraani rüvetamine tähendab Pakistani pühadusseaduste rikkumist.
Isa Gulshan Barkat, kirikuajaloo professor
riiklikus katoliku teoloogiainstituudis,
ütleb, et need olid valesüüdistused.
Siiani on avaldatud juhtudest, mis käivad nn pühadusseaduste alla,
enamus või 100% olnud valed, valesüüdistused.
Võib-olla taheti nende abil hõivata maad, ajada kristlasi piikonnast välja.
Pakistani kristlased läksid tänavaile rünnakute vastu protestima,
kutsudes lõpetama ’usuterrorismi’.
Politsei teatel on märuli pärast vahistatud üle 100 inimese.
Järgnevalt, püüe tõusta tuhast.
Mõni päev pärast oma linna mahapõlemist
tulid sajad linlased välja Jumalat austama.
Ostke Pat Robertsoni uus audioraamat 'Karjapoisist kuningaks. Taaveti elu'!
Uurige Piibli ühe lemmiksangari elulugu.
Avastate, kuidas tühisest karjapoisist sai vägev kuningas Iisraelis.
Tema eeskuju võib suunata teie elu.
Taaveti prohvetlik hääl võib tugevdada teie usku.
Tema vaimulik tunnetus võib teid täna tiivustada.
Saate ka teada, kuidas Taavet muutis ajaloo kulgu.
Saate kuulata Pat Robertson’i värskeimat audioraamatut
’Karjapoisist Kuningaks. Taaveti elu’, kui saate CBNi partneriks.
Kaasa saab 10-päevase harduspäeviku
’Jumalale meelepärane mees’ Taaveti psalmide teemal.
Hankige võrratu audioraamat ’Karjapoisist kuningaks. Taaveti elu’
ja harduspäevik ’Jumalale meelepärane mees’ juba täna.
Helistage 1-800-700-7000 või tellige lehelt CBN.com.
Juba saadaval!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:30 CBN’i uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson’iga!
Rääkige, mis selles on.
CBN’i tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline.
Näete, mida peate teadma, et elada tervemat elu!
Vaadake Tervet Elu teisipäeva õhtuti kell 20:30 CBN’i uudistekanalilt.
Tere tagasi saatesse!
Ameerika medõde, kes vabastati Haiitil pärast 13-päevast pantvangistust,
annab tunnistust Jumala headusest.
Alix Dorsainvil tegi avalduse kristliku abiühingu El Roi kaudu,
kus ta Haiitil töötas.
Ta kirjutab:
Mind teeb väga alandlikuks see ülevoolav toetus ja palve minu
ja mu armsa lapse eest, nii meie vangipõlve ajal kui järel.
Jumal oli meile ses tules väga ligi.’
Ta avaldas ka, kuidas ülistuslaulust ’See a Victory’ sai tema sõjahüüd
raskeil hetkil, kui ta kordas sõnu
'Sinu abiga tulevad vaenlase kurjad kavatsused mulle kasuks.
Päästetööd hoogustuvad pärast hävitavaid põlenguid
Havail Maui saarel.
Kirikud ja humanitaarabiühingud, sh. CBNi Operatsioon Õnnistus,
teevad kõik võimaliku,
et aidata inimestel leida lootust ja uut elu pärast traagikat.
Seda nimetatakse imeks, et katoliku kirik Lahaina’s
näib olevat puutumata, ehkki majad tema ümber on kõik maha põlenud.
Lootuskiir elanikele,
mida Kumulani Lõikuse Koguduse töötajad tahavadki rahvale anda.
Jeesus on me lootus, ja me soov on levitada Jeesuse armastust.
Nägin seda pühapäeval. Meil oli uskumatu teenistus.
Tuli üle 600 inimese, täiesti ilma kutsumata, sest mobiilsidet ju pole.
Meie Jumal on lootuse Jumal ja Tema tervendab,
ja siin vajatakse seda enam kui mujal.
Ja need, kes on kaotanud kõik, vajavad esmatarbekaupu.
Seepärast ühendab Kumulani Lõikuse kogudus jõud abiühingutega,
et tuua abi ohvritele.
CBNi Operatsioon Õnnistus töötab koos ühinguga Noored Missiooniga,
et saata vajalikke abikaupu, nagu generaatorid, gaasigrillid,
telgid, present ja riided, neile, kes abi vajavad.
Olen käinud siin alates ’70ndatest, ja ta pole suurt muutunud.
Alles läinud kuul kõndisin koos Kumulani Lõikuse vanempastori
Greg Laurie’ga läbi Lahaina tänavate, mis olid täis turiste ja ostlejaid,
ja seisin nüüdseks kuulsa baniani puu all,
mille kinkisid saarele India misjonärid aastal 1873.
Ütlesid, et kuulutasid selle puu all?
Jah, tulin siia kristliku bändiga ’70ndate alul ja kuulutasin siin.
Teise bändiga tulin ’80ndail.
Ehkki leegid hävitasid palju ajaloosümboleid,
näib see puu, mis katab pea kaks aakrit, olevat pääsenud.
Pastor Laurie ütleb, et see on järjekordne lootusekiir.
Arvan, et kui oleme juurdunud Kristusesse, suudame kõik üle elada.
Ja see tõesti iseloomustab Maui rahvast, eriti kristlasi.
Nende usk on tugev, kuid paljud on kaotanud kõik.
Nad on kaotanud kodu, elatise,
ja, mis veelgi kurvem, nii paljud on kaotanud elu.
Pastor Laurie sõnutsi
olevat Kumulani Lõikuse kogudus, tema LAs asuva kiriku haru,
kohal just õigel ajal.
Meie liikmed on võtnud muud rahvast oma kodudesse,
ja kõigil on katus pea kohal ja toit laual,
ja just seda teeb kogudus kõige paremini.
Saame ju särada raskel ajal!
Ta ütleb, et nüüd ei tohiks küsida miks, vaid mida.
Mida me siis teeme?
Me tuleme ja aitame inimesi Jeesuse Kristuse nimel.
Anname neile toitu, anname vett, ent veel enam, anname neile lootust.
Ja seda me loodame ja kavatseme tegelikult teha tulevail aastail.
Tehakse päästetöid, taastatakse hooneid,
ent on hukkunuid, ning meie töö kogudusena sel saarel jätkub
ja me püüame anda nii abi kui lootust Maui saare rahvale.
Wendy Griffith, CBNi Uudised.
Järgnevalt:
Üle riigi kuulutavad mitmed ühingud Z-põlvkonnale evangeeliumi,
näidates neile teed uue tehnoloogia abil.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont täna kell 20:30 CBNi uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Petlemma küngastelt pärit
vahvast poisist
saab Iisraeli kuulsaim kuningas.
Ammutage vaimulikke õppetunde Taaveti uskumatu elu varal
Pat Robertson’i värskeimast audio- raamatust ’Karjapoisist kuningaks’.
Kaasa saab 10-päevase harduspäeviku! Juba saadaval!
Tere tagasi saatesse!
Regent’i Ülikooli Robertson’i Juhtimiskooli dekaan
kutsub usklikke üle ilma liituma 40-päevase palve ja paastuga.
Endine USA kongressi liige Michele Bachmann võõrustab
kolmandat iga-aastast üritust 16. augustist 24. septembrini.
Soovijad võivad liituda internetis iga päev kl 10:00-10:30
lehel Regent.edu/40days.
Bachmann käivitas selle vaimuliku algatuse -
palve maailma eest, mis vajab Jumala väge ja halastust.
Kevadine ärkamine Asbury Ülikoolis Kentucky’s
jõudis üleriigilistesse uudistesse,
ja nüüd tulvab üle riigi ülikoolide järgmine kuulutamislaine -
EveryCampus liikumine.
Eesmärk on kuulutada
enam kui 1000s ülikoolis, kus puudub organiseeritud töö.
Heather Sells heidab vahetu pilgu selle liikumise tegemistele.
Tundsin lihtsalt kutsumust, et ’need inimesed peavad kuulma Jeesusest’.
Tudengeil Ellie Young’il ja ta õel Olivia’l on suured plaanid
Ida-Florida osariikliku ülikooliga Melbourne’is.
Pärast Cru osakonna juhtimist kohalikus osariiklikus koolis Cocoa’s
valmistuvad nad nüüd siin sügisel tööd alustama.
Nägin lihtsalt, et seda on Melbourne’is vaja, kuna seal on palju tudengeid.
Vaatasin, et lõikus on küps, meil on sinna lihtsalt töötegijaid vaja.
Scott Norwood, kohalik pastor ja Cru vabatahtlik mõlemas tiimis,
on hea näide EveryCampus-liikumise eesliinist.
Vähetuntud, kuid tugev koostöö
liidab kohalikke kogudusi ja üleriigilisi ülikooliteenistusi,
mis ei suuda kuulutada head sõnumit nii mõneski ülikoolis.
Praegu kuulutatakse üle 1700s linnakus,
mis moodustab pea 40% USA ülikoolidest.
Norwood peab võtmetähtsaks koguduse ja ülikooli partnerlust.
Kogudus pole tahtnud Cru'd lihtsalt ära kasutada ülikooli sissepääsuks
ja Cru pole tahtnud lihtsalt ära kasutada koguduse ressursse.
Tulime koos sellele usukaugele pinnale, et võita tudengeid Kristusele.
Mulle on see hea pilt Kristuse ihust - just selleks on Jumal meid kutsunud.
Ehitame ju mitte Cru riiki, vaid Jumala riiki.
EveryCampus käivitus aastal 2017,
mil Cru, InterVarsity ja muud üleriigilised tudengiteenistused
hakkasid ametlikult koos töötama ning hindama tööd ülikoolides.
Jumal kasutas sellist head tahet, usaldust ja loodud suhteid ning ütles:
Suudame enamat kui vaid olla üksteise vastu kenad.
Päris küsimus oli: mida me üksi ei suuda, üheskoos aga küll.
See tähendab lihtsalt meie arengut - vähem meie-nende vastandamist -
oma brändi loomist.
Tänavu korraldas EveryCampus oma esimese üleriigilise koosoleku.
Ülikoolitöö juhid tulid üle USA kokku, et luua strateegia ja palvetada.
Orlando kohtumisel tegid ühingud ajurünnaku ja plaane sügiseks,
Nende uueks suureks tööriistaks oli esimene üleriigiline ülikoolitöö kaart.
Meil polnud varem andmeid, me ei näinud suurt pilti,
kuni EveryCampus tõi meid kokku, lõi usalduse.
Nüüd saame vaadata koos kaarti
ja tunda ära sisemisi praktilise ülikoolitöö mustreid.
Ja see teave on võimas.
Varem me isegi ei tundnud olukorda.
Oli palju ühingud, sh InterVarsity, ent me ei teadnud,
millistes linnakutes me ise tegutsesime, rääkimata teistest.
Ja siis juhtus nii, et lõppeks tegime topelttööd,
ja nii tekkis ühes koolis 20-50 ühingut, linna teises koolis aga mitte ainsatki.
Uus kaart näitas sadu selliseid koole, kus kuulutustöö puudus.
Need olid reeglina väiksemad, nagu kogukonnaülikoolid,
varasemad kolledžid ja ülikoolid neegritele,
samuti asutused hispaaniakeelseile.
Oli selge, et vaja on uut lähenemist.
Kui jätkame samas vaimus, jäämegi töötama vaid 54%s ülikoolides,
mis kõik on traditsioonilised riigikoolid.
Kogukonnakolledžid on raskemad, sest puudub püsielanikkond,
rahvas tuleb ja läheb.
1000 tudengiga koolis on vähem, kellele kuulutada,
seega grupid on seal ilmselt väiksemad,
ei näi nii suured ega uhked, seal ei toimu nii paljut.
Ent kui panna need kõik kokku, saame suure hulga tudengeid,
kellega neis ülikoolides tööd ei tehta.
Hea uudis on see,
et juhtide sõnul on neil tudengeil hämmastav vaimulik isu.
Neil puudub usuline taust, nad pole astunud kirikusse,
kuid 80% neist on vaimulikult avatud.
Selles põlvkonnas on vaimulik nälg,
mis on aga täielikult suunamata.
Nad tunnevad puudust millestki, aga ei tea, millest, ja on avatud kõigele.
See nälg on juba võimaldanud lõikust,
isegi teismeliste seas.
Cru asepresident Mark Gauthier ütleb, et ühingu kuulutustöö keskkoolides
on tavaliselt toonud Kristuse juurde ühe õpilase 12st
Mullu hüppas see arv ühele 6st.
See on uskumatu näide selle põlvkonna avatusest.
Õpilasi lihtsalt tuleb Kristuse juurde.
Mitte ühe-kahekaupa,
vaid mõnes linnakus tuleb suisa 100-200 last aastas Kristuse juurde.
Pole küsimustki, et Jeesus on ainus tee,
ja Ta toob mu ellu nii palju rõõmu, et tahan seda teistega jagada.
Olivia ja Ellie ütlevad, et ootavad pikisilmi sügist,
et seda rõõmu klassikaaslastele kuulutada,
ja kuna neid toetab väike armee nimega EveryCampus,
võib lõikus Melbourne’is tõepoolest alata.
Florida'st, Heather Sells, CBNi Uudised.
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis toimub maailmas ja mille pärast saate palvetada.
Vaadake CBNi uudiseid!
Sest tõde loeb!
Tööpäeviti kell 17:00 CBNi uudistekanalil.
Petlemma küngastelt pärit
vahvast poisist
saab Iisraeli kuulsaim kuningas.
Vapper sõjamees,
eksinud ja õnnetu mees,
muusika- ja usumees,
missiooni- ja visioonimees,
kuid üle kõige Jumalale meelepärane mees.
Ammutage vaimulikke õppetunde Taaveti uskumatu elu varal
Pat Robertson’i värskeimast audio- raamatust ’Karjapoisist kuningaks’.
Kaasa saab 10-päevase harduspäeviku. Juba saadaval.
Tänapäeva teadusvallast väljaspool on vägi, mis ei allu loogikale.
- Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
- See oli lihtsalt täielik ime! - Palve aitab!
- Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi uudiste ja CBNi pere kanalitel.
Laadige alla CBNi Uudiste äpp.
24/7 uudiseid kristlikust vaatevinklist, kodus või teel.
Üks koht, kust saate kõik uudised.
Teavitused värskeist uudistest.
Saab seada igapäevaseid palvesihte ja palvetada värskete lugude pärast.
Saab lugeda olulisimaid uudiseid ja vaadata CBNi Uudistekanalit otse.
CBNi uudised, sest tõde loeb.
Äpi saate juba täna lehelt CBNNewsapp.com.
Nädalauudiste lõpetuseks: tervenemist ja taastumist vajajad
lähevad tihti loodusesse.
Seepärast soovib üks 70-aastane ühing
kuulutada evangeeliumi USA kaunitel riigimaadel Alaskast Neitsisaarteni.
CBNi Brody Carter teatab California'st Yosemite rahvuspargist,
kuidas Jumal muudab elusid läbi rohujuuretasandi tudengiettevõtmise.
Vaatame!
Maakera viimaseis veel puutumata paigus
kogevad paljud külastajad loodust selle ehedal kujul,
otsides ühtlasi tervenemist, taastumist või rahu.
Taustal on midagi nii ilusat, et rahvas imestab: Hmm, kes selle tegi?
Mida see tähendab?
Parkides töötajad aga ütlevad, et elu pole alati lust ja lillepidu.
Pargis toimub tegelikult päris ränki asju.
Igal aastal kuuleme nt. uimastite ja alkoholi tarbimisest, enesetappudest.
Enam kui 420st eriotstarbelisest riigimaast
leidub paljudes kõrvalisi ja metsikuid kohti.
Need on kohad, kuhu ühing ACMNP e. Kristlik Teenimine Rahvusparkides
saadab oma liikmeid.
Sind pistetakse keskkonda, kus pole käepärast valmis kirikut.
Sa ei püüa isegi kogudust rajada, vaid püüad luua hooajalise kiriku.
Oo!
Warren Ost asutas selle ühingu aastal 1951,
kui nägi, et Yellowstone’i ja siinse koguduse vahel puudus side.
See algas Piibli uurimise ja usu kuulutamisega
pargi külastajaile Vana Ustava trahteris.
Täna töötab ühing 45 rahvuspargis.
Minu taga on kuulus Yosemite org,
kus umbes 4 miljonit inimest üle maailma
käib lihtsalt vaatamas neid loodusimesid.
Ent vastutus kuulutada evangeeliumi külalistele
lasub sel suvel vaid ühe naise õlul.
Meil Minnesota’s pole midagi taolist. Järvi meil on, aga mägesid pole.
21-aastane Grace Bennett lahkus koduosariigist esmakordselt mais,
et kogeda California suve, kasvada suhtes Jumalaga
ja aidata teistel teha sama.
Sellist graniiti leiab ilmas harva.
Ta leidis tööd Yosemite's ACMNP kaudu,
töötades pargis nädala sees ja juhtides jumalateenistusi pühapäeval.
Arvan, et võimalus kuulutada head sõnumit Tema loodus on väga eriline.
Nii palju rahvast tuleb siia, kuna neid tõmbab ilu või salapära
või toredus või kõik selline, ja nad tulevad siia just selleks,
nad otsivad seda, aga nad ei tea, keda nad päriselt otsivad.
Ehkki Grace on selle ühingu ainus esindaja Yosemite’s,
kuulub ta nende ca 15 000 vilistlase hulka,
kes peavad rahvusparke eriliseks Jumalaga ühenduse leidmise paigaks.
Tööle minnes ei vaata ma enam tingimata mägesid,
ei peatu iga kord, kui kosest möödun,
ent siin olles tunnen ikka suurt aukartust selle vaatepildi ees.
Yosemite rahvuspargist California’s, Brody Carter, CBNi Uudised.
Oo, kui imelised vaated seal!
Tänan väga vaatamast selle nädala saadet!
Järgmise nädalani soovime toimetuselt teile nägemist! ja Jumala õnnistust!
Tõlge: Sulev Kivastik